এসএন ২০০৬জিওয়াই
এসএন ২০০৬জিওয়াই প্রচণ্ড শক্তিশালী একটি অতি নবতারা যা ২০০৬ সালের ১৮ সেপ্টেম্বরের দিকে আবিষ্কৃত হয়। এটি আবিষ্কার করেছিলেন আর. কুইম্বি এবং পি. মণ্ডল। আবিষ্কারের পর চন্দ্র এক্স-রশ্মি মানমন্দির থেকে একে গভীরভাবে পর্যবেক্ষণ করা শুরু হয়। এছাড়া লিক মানমন্দির সহ আরও কিছু স্থান থেকে পর্যবেক্ষণের কাজ চলতে থাকে। ২০০৭ সালের ৭ মে তারিখে নাসা এবং অন্যান্য আরও কিছু জ্যোতির্বিজ্ঞানী প্রথমবারের মত এই অতি নবতারার বিস্তারিত তথ্য প্রকাশ করে। গবেষণা লব্ধ এই তথ্য থেকে জানা যায়, এই অতি নবতারাটি এখন পর্যন্ত পর্যবেক্ষণকৃত উজ্জ্বলতম নাক্ষত্রিক বিস্ফোরণ।